**STANOVY**

**DRUŽSTVA**

**Obchodné meno, sídlo a trvanie družstva**

* 1. Obchodné meno družstva je:

**[ DOPLNIŤ ]**

(ďalej len „**družstvo**“)

* 1. Sídlo družstva je:

**[ DOPLNIŤ ]**

* 1. Družstvo sa zakladá na dobu neurčitú.

**Predmet podnikania (činnosti) družstva**

* 1. Predmetom podnikania/činnosti družstva je:

**[ DOPLNIŤ ]**

**Vznik členstva**

* 1. Členmi družstva môžu byť fyzické osoby a právnické osoby.
  2. Členstvo v družstve vzniká po splnení podmienok vyplývajúcich zo zákona a stanov:

1. pri založení družstva dňom vzniku družstva;
2. za trvania družstva prijatím za člena na základe písomnej členskej prihlášky;
3. prevodom členstva
4. iným spôsobom ustanoveným zákonom.
   1. Podmienkou vzniku členstva je splatenie vstupného vkladu.
   2. O prijatí za člena družstva na základe písomnej prihlášky rozhoduje členská schôdza/predstavenstvo.
   3. Člen môže previesť členské práva a povinnosti na iného člena družstva alebo inú osobu písomnou dohodou. **[ DOPLNIŤ ]**
   4. Nový člen družstva sa bez zbytočného odkladu zapíše do zoznamu členov družstva.

**Zánik členstva**

* 1. Členstvo v družstve zaniká:

1. písomnou dohodou;
2. vystúpením;
3. vylúčením;
4. prevodom členských práv a povinností;
5. smrťou fyzickej osoby;
6. vyhlásením konkurzu na majetok člena, alebo zamietnutím návrhu na vyhlásenie konkurzu pre nedostatok majetku člena;
7. vstupom právnickej osoby do likvidácie alebo vyhlásením konkurzu, prípadne jej zánikom bez právneho nástupcu;
8. zánikom družstva.
   1. Členstvo zaniká písomnou dohodou medzi členom a družstvom dňom podpísania tejto dohody.
   2. Vystúpením zaniká členstvo na základe písomného oznámenia člena o vystúpení, ktoré doručí do sídla družstva, a to uplynutím **[ DOPLNIŤ ]** mesiacov odo dňa, keď člen písomne oznámil vystúpenie predstavenstvu družstva.
   3. Člen môže byť vylúčený, ak opätovne a napriek písomnej výstrahe porušuje členské povinnosti. Fyzická osoba môže byť vylúčená aj v prípade právoplatného odsúdenia pre úmyselný trestný čin, ktorý spáchal proti družstvu alebo členovi družstva. O výstrahe a o vylúčení rozhoduje predstavenstvo družstva. Rozhodnutie sa členovi oznamuje písomne. Členstvo zaniká posledným dňom mesiaca, v ktorom bolo rozhodnutie členovi doručené. Proti rozhodnutiu o vylúčení má člen právo podať odvolanie na členskú schôdzu. Súd môže vyhlásiť rozhodnutie o vylúčení za neplatné, ak je v rozpore s právnymi predpismi alebo stanovami.
   4. Člen môže previesť členské práva a povinnosti na iného člena družstva alebo inú osobu písomnou dohodou. **[ DOPLNIŤ ]**
   5. Členstvo fyzickej osoby zaniká smrťou. Dedič členských práv a povinností poručiteľa môže požiadať družstvo o členstvo Na vznik členstva dediča sa vyžaduje súhlas predstavenstva družstva. Tento súhlas sa nevyžaduje v prípade dedenia príbuzného v priamom rade. Dedič, ktorý sa nestal členom má nárok na vyrovnávací podiel člena, ktorého členstvo zaniklo.
   6. Zánikom družstva členstvo v družstve zaniká ku dňu výmazu družstva z obchodného registra.

**Vyporiadanie pri zániku členstva**

* 1. Pri zániku členstva za trvania družstva má doterajší člen nárok na vyrovnávací podiel.
  2. Vyrovnávací podiel sa určí pomerom splateného členského vkladu doterajšieho člena násobeného počtom ukončených rokov jeho členstva k súhrnu splatených členských vkladov všetkých členov násobených ukončenými rokmi ich členstva.
  3. Pre určenie vyrovnacieho podielu je rozhodný stav čistého obchodného imania družstva podľa riadnej individuálnej účtovnej závierky za účtovné obdobie, ktoré predchádzalo účtovnému obdobiu, v ktorom členstvo zaniklo. Pri účtovaní výšky vyrovnacieho podielu sa neprihliada na imanie, ktoré je v nedeliteľnom fonde a v rezervnom fonde. Takisto sa neprihliada na vklady členov s kratším ako ročným členstvom predo dňom, ku ktorému sa ročná účtovná závierka zostavuje.
  4. Právo na vyplatenie vyrovnacieho podielu je splatné uplynutím troch mesiacov od schválenia riadnej individuálnej účtovnej závierky za účtovné obdobie predchádzajúce účtovnému obdobiu, v ktorom zanikla účasť spoločníka v spoločnosti, alebo ak takáto riadna účtovná závierka schválená nebola, tak uplynutím troch mesiacov odo dňa, keď mala byť schválená. Nárok na podiel na zisku vzniká len za obdobie trvania členstva.
  5. Vyrovnávací podiel sa uhrádza v peniazoch, pokiaľ sa strany nedohodnú na inom spôsobe vyrovnania.
  6. Dedič, ktorý sa nestal členom, má nárok na vyrovnávací podiel člena, ktorého členstvo smrťou zaniklo.

**Zoznam členov**

* 1. Zakladajúci členovia družstva, ktorí sa zúčastnili osobne alebo v zastúpení ustanovujúcej schôdze, sú uvedení v prílohe zápisnice z ustanovujúcej schôdze.
  2. Družstvo vedie zoznam všetkých svojich členov. V tomto zozname sú zapísaní ako zakladajúci členovia, tak aj ďalší, ktorých členstvo vzniklo za trvania družstva v súlade so stanovami družstva.
  3. Do zoznamu sa zapisuje okrem názvu a sídla právnickej osoby alebo mena a bydliska fyzickej osoby ako člena aj výška jej členského vkladu a výška, v ktorej bol splatený. Akákoľvek zmena evidovaných skutočností sa bez zbytočného odkladu vyznačí do zoznamu členov družstva.
  4. Predstavenstvo umožní každému, kto osvedčí právny záujem, aby nahliadol do zoznamu. Člen družstva má právo do zoznamu nahliadať a družstvo je povinné na žiadosť člena vydať osvedčenie o členstve a o obsahu jeho zápisu v zozname.

**Vzájomné práva a povinnosti členov a družstva**

* 1. Člen družstva má voči družstvu predovšetkým tieto práva:

1. zúčastňovať sa na členských schôdzach, hlasovať, voliť a byť volený do orgánov družstva;
2. podieľať sa na riadení a na kontrole činnosti družstva;
3. podávať návrhy, podnety a pripomienky orgánom družstva a žiadať ich prerokovanie;
4. nahliadať do stanov, zápisníc z členských schôdzí, účtovných závierok, zoznamu členov a ďalších dokladov v rozsahu určenom zákonom a stanovami;
5. požadovať vydanie písomného osvedčenia o členstve a obsahu zápisu v zozname členov;
6. podieľať sa na zisku družstva;
7. na vyrovnací podiel pri zániku členstva a ďalšie plnenia vyplývajúce zo zákona alebo stanov;
8. na ochranu svojich členských práv a oprávnených záujmov zo strany družstva;
9. podieľať sa na likvidačnom zostatku pri zániku družstva s likvidáciou.
   1. Člen družstva má voči družstvu predovšetkým tieto povinnosti:
10. dodržiavať zákon, stanovy a plniť rozhodnutia orgánov družstva;
11. riadne a včas splácať členské vklady a plniť ďalšie peňažné alebo nepeňažné záväzky voči družstvu, ak boli riadne schválené;
12. zúčastňovať sa na činnosti družstva a prispievať k napĺňaniu jeho cieľov;
13. oznamovať družstvu bez zbytočného odkladu všetky skutočnosti podstatné pre vedenie zoznamu členov a plnenie povinností podľa zákona a stanov;
14. zdržať sa konania, ktoré by mohlo poškodiť družstvo, jeho majetok, hospodárske záujmy alebo dobré meno;
15. v prípade fyzických osôb v pracovnom pomere plniť povinnosti podľa Zákonníka práce.
    1. Družstvo má voči členom predovšetkým tieto práva:
16. požadovať od členov plnenie povinností vyplývajúcich zo zákona, stanov a uznesení orgánov družstva;
17. vymáhať splatenie členských vkladov a ďalších platieb, ak boli riadne schválené;
18. uplatňovať voči členom primerané opatrenia pri porušovaní povinností, vrátane možnosti uložiť výstrahu alebo rozhodnúť o vylúčení člena v súlade so zákonom a stanovami;
19. spravovať a používať vložený majetok v súlade s účelom družstva.
    1. Družstvo má voči členom predovšetkým tieto povinnosti:
20. riadiť sa zákonom a stanovami;
21. prijímať rozhodnutia a opatrenia v súlade so zákonom a stanovami;
22. umožniť členom účasť na riadení a kontrole činnosti družstva;
23. poskytovať členom informácie o hospodárení, činnosti a rozhodnutiach orgánov družstva;
24. zabezpečovať ochranu členských práv a oprávnených záujmov členov;
25. riadne viesť zoznam členov a vydávať členom osvedčenia o členstve;
26. vyplácať vyrovnací podiel alebo iné plnenia v zákonných alebo stanovami určených lehotách a spôsobom.

**Základný členský vklad a základné imanie družstva**

* 1. Výška základného členského vkladu je **[ DOPLNIŤ ]** € (slovom: **[ DOPLNIŤ ]** Eur).
  2. Každý člen je povinný splatiť základný členský vklad určenému členovi predstavenstva do 15 dní od konania ustanovujúcej schôdze alebo od prijatia za člena.
  3. Ak členský vklad nie je splatený v stanovenej lehote, členstvo v družstve nevznikne.
  4. Základné imanie družstva tvorí súhrn členských vkladov, na ktorých splatenie sa zaviazali členovia družstva.
  5. Základné imanie družstva, ktoré sa zapisuje do obchodného registra, je **[ DOPLNIŤ ]** € (slovom: **[ DOPLNIŤ ]** Eur) (ďalej len ,,zapisované základné imanie“).
  6. Zapisované základné imanie družstva je tvorené členskými vkladmi zakladajúcich členov družstva.



**Orgány družstva**

1. Družstvo má nasledovné orgány:
2. členská schôdza;
3. predstavenstvo;
4. kontrolná komisia.
5. Do orgánov družstva môžu byť volení len členovia družstva starší ako 18 rokov a zástupcovia právnických osôb, ktoré sú členmi družstva.
6. Funkčné obdobie členov orgánov družstva je **[ DOPLNIŤ ]** rokov. Členovia prvých orgánov po založení družstva sú volení na obdobie 3 rokov.
7. Členovia orgánov družstva môžu byť volení opätovne.
8. Funkcie člena predstavenstva a člena kontrolnej komisie sú navzájom nezlučiteľné.
9. Člen družstva, ktorý je do svojej funkcie zvolený, môže z funkcie odstúpiť, je však povinný oznámiť to orgánu, ktorého je členom/členskej schôdzi. Jeho funkcia sa skončí dňom, keď odstúpenie prerokoval orgán, ktorý ho zvolil/členská schôdza. Príslušný orgán musí prerokovať odstúpenie na svojom najbližšom zasadaní po tom, čo sa o odstúpení dozvedel, najdlhšie však do troch mesiacov. Po márnom uplynutí tejto lehoty sa odstúpenie pokladá za prerokované.

**Členská schôdza**

1. Najvyšším orgánom družstva je schôdza členov družstva ( ďalej len „členská schôdza“).
2. Členská schôdza sa schádza najmenej raz ročne. Členskú schôdzu zvoláva predstavenstvo družstva písomnou pozvánkou, v ktorej musí byť uvedený termín, miesto a navrhovaný program, a to najmenej 14 dní pred dňom konania členskej schôdze.
3. Členská schôdza sa musí zvolať, ak o to požiada písomne aspoň jedna tretina všetkých členov družstva. Ak predstavenstvo do 7 dní odo dňa doručenia žiadosti podľa tohoto bodu nezvolá členskú schôdzu, zvolá ju kontrolná komisia.
4. Do pôsobnosti členskej schôdze patrí:
5. meniť stanovy;
6. voliť a odvolávať predsedu a podpredsedov družstva;
7. schvaľovať riadnu individuálnu účtovnú závierku a mimoriadnu individuálnu účtovnú závierku;
8. rozhodovať o rozdelení a použití zisku, prípadne spôsobe úhrady straty;
9. rozhodovať o zvýšení alebo znížení zapisovaného základného imania;
10. rozhodovať o základných otázkach koncepcie rozvoja družstva;
11. rozhodovať o splynutí, zlúčení, rozdelení a o inom zrušení družstva alebo zmene právnej formy.
12. Členská schôdza rozhoduje o ďalších záležitostiach týkajúcich sa družstva a jeho činnosti, pokiaľ tak ustanovuje zákon, stanovy, prípadne pokiaľ si rozhodovanie o tejto veci vyhradila.
13. Členská schôdza je uznášaniaschopná, ak je prítomná nadpolovičná väčšina členov družstva.
14. Ak členská schôdza nie je schopná uznášať sa, zvolá predstavenstvo družstva náhradnú členskú schôdzu tak, aby sa konala do 3 týždňov odo dňa, keď sa mala konať pôvodne zvolaná členská schôdza. Náhradná členská schôdza musí mať nezmenený program rokovania a je schopná uznášať sa bez ohľadu na ustanovenie §238 ods. 3 obchodného zákonníka.
15. Pri hlasovaní má každý člen jeden hlas.
16. Člen družstva môže splnomocniť iného člena družstva, aby ho zastupoval na členskej schôdzi.
17. Z každej členskej schôdze sa vyhotovuje zápisnica, ktorá musí obsahovať:
18. dátum a miesto konania schôdze;
19. prijaté uznesenie;
20. výsledky hlasovania;
21. neprijaté námietky členov, ktorí požiadali o ich zaprotokolovanie.
22. Prílohu zápisnice tvorí zoznam účastníkov schôdze, pozvánka na ňu a podklady, ktoré boli predložené k prerokúvaným bodom.
23. Každý člen má právo vyžiadať si zápisnicu a jej prílohy na nahliadnutie.
24. Na návrh člena vysloví súd neplatnosť uznesenia členskej schôdze, pokiaľ uznesenie je v rozpore s právnymi predpismi alebo stanovami družstva. Návrh súdu môže člen podať, ak požiadal o zaprotokolovanie námietky na členskej schôdzi, ktorá uznesenie prijala, alebo ak námietku oznámil predstavenstvu do jedného mesiaca odo dňa, keď člen požiadal o zaprotokolovanie námietky, alebo od oznámenia námietky predstavenstvu.

**Predstavenstvo**

1. Predstavenstvo riadi činnosť družstva a rozhoduje o všetkých záležitostiach družstva, ktoré tento zákon alebo stanovy nevyhradili inému orgánu.
2. Predstavenstvo je štatutárnym orgánom družstva.
3. Predstavenstvo má **[ DOPLNIŤ ]** členov: predsedu, **[ DOPLNIŤ ]** podpredsedu a **[ DOPLNIŤ ]** ďalších členov.
4. Predstavenstvo predovšetkým:
   1. plní uznesenia členskej schôdze a zodpovedá jej za svoju činnosť;
   2. zabezpečuje riadne vedenie účtovníctva družstva;
   3. predkladá členskej schôdzi na schválenie riadnu, mimoriadnu účtovnú závierku a správu o činnosti družstva;
   4. predkladá členskej schôdzi návrhv na rozdelenie zisku alebo na úhradu straty;
   5. vykonáva činnosti spojené s vedením zoznamu členov;
   6. rozhoduje o výstrahe a o vylúčení člena;
   7. zvoláva členskú schôdzu v prípadoch ustanovených zákonov a týmito stanovami a organizačne zabezpečuje jej priebeh,
   8. informuje členskú schôdzu o všetkých skutočnostiach, ktoré môžu ovplyvniť vývoj činnosti a cieľov družstva
5. Za predstavenstvo koná navonok predseda alebo podpredseda. Ak je pre právny úkon, ktorý robí predstavenstvo, predpísaná písomná forma, je potrebný podpis aspoň dvoch členov predstavenstva.
6. Predstavenstvo sa schádza podľa potreby. Predstavenstvo zvoláva predseda písomnou pozvánkou, v ktorej musí byť uvedený termín, miesto a navrhovaný program, a to najmenej 7 dní pred dňom konania. Predstavenstvo sa musí zísť do 10 dní od doručenia podnetu kontrolnej komisie, ak na jej výzvu nedošlo k náprave nedostatkov.
7. Predstavenstvo volí zo svojich členov predsedu družstva (predstavenstva) a podpredsedu. Podpredseda zastupuje predsedu v čase jeho neprítomnosti. Zastupovaním môžu byť poverení aj ďalší členovia predstavenstva v určitom poradí určenom predstavenstvom.
8. Predseda družstva organizuje a riadi rokovanie predstavenstva a organizuje a riadi bežnú činnosť družstva.
9. Predstavenstvo je uznášaniaschopné ak je prítomná nadpolovičná väčšina členov predstavenstva.
10. Pri hlasovaní má každý člen jeden hlas. Na rozhodnutie, ktoré patrí do pôsobnosti predstavenstva sa vyžaduje súhlas nadpolovičnej väčšiny všetkých členov predstavenstva.
11. Členovia predstavenstva sú povinní vykonávať svoju funkciu s odbornou starostlivosťou a v súlade so záujmami družstva a všetkých jej členov. Najmä sú povinní zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia, zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo družstvu spôsobiť škodu alebo ohroziť jeho záujmy, alebo záujmy jeho členov, a pri výkone svojej pôsobnosti nesmú uprednostňovať svoje záujmy, záujmy len niektorých členov alebo záujmy tretích osôb pred záujmom družstva.
12. Členovia predstavenstva, ktorí porušili svoje povinnosti pri výkone svojej funkcie, sú zodpovední spoločne a nerozdielne za škodu, ktorú tým družstvu spôsobili. Člen predstavenstva nezodpovedá za škodu, ak preukáže, že pri výkone svojej funkcie postupoval s odbornou starostlivosťou a v dobrej viere, že koná v záujme družstva a všetkých jeho členov. Členovia predstavenstva nezodpovedajú za škodu spôsobenú družstvu konaním, ktorým vykonávali uznesenie členskej schôdze; to neplatí, ak je uznesenie členskej schôdze v rozpore s právnymi predpismi alebo so stanovami družstva alebo ak ide o povinnosť podať návrh na vyhlásenie konkurzu. Členov predstavenstva nezbavuje zodpovednosti, ak ich konanie kontrolná komisia schválila.

**Kontrolná komisia**

1. Kontrolná komisia je oprávnená kontrolovať všetku činnosť družstva a prerokúva sťažnosti jeho členov. Zodpovedá iba členskej schôdzi a je nezávislá od ostatných orgánov družstva.
2. Kontrolná komisia má **[ DOPLNIŤ ]** členov.
3. Kontrolná komisia predovšetkým:
   1. kontroluje dodržiavanie stanov a plnenie uznesení a rozhodnutí družstva;
   2. vyjadruje sa k účtovným závierkam a k návrhu na rozdelenie zisku alebo k návrhu úhrady straty družstva;
   3. môže požadovať od predstavenstva akékoľvek informácie o hospodárení družstva;
   4. upozorňuje predstavenstvo na zistené nedostatky a vyžaduje zaistenie nápravy.
4. Kontrolná komisia sa schádza podľa potreby, najmenej raz za tri mesiace. Kontrolnú komisiu zvoláva predseda písomnou pozvánkou, v ktorej musí byť uvedený termín, miesto a navrhovaný program, a to najmenej 7 dní pred dňom konania.
5. Kontrolná komisia volí zo svojich členov predsedu a podpredsedu.
6. Predseda organizuje a riadi rokovanie kontrolnej komisie.
7. Kontrolná komisia je uznášaniaschopná ak je prítomná nadpolovičná väčšina členov kontrolnej komisie.
8. Pri hlasovaní má každý člen jeden hlas. Na rozhodnutie, ktoré patrí do pôsobnosti kontrolnej komisie sa vyžaduje súhlas nadpolovičnej väčšiny všetkých členov.
9. Na jednotlivé úkony môže kontrolná komisia poveriť jedného alebo viacerých členov, ktorí v tejto veci majú oprávnenie žiadať informácie v rozsahu oprávnení kontrolnej komisie.

**Orgány družstva s počtom členov do 50**

1. V prípade, že družstvo bude mať menej ako 50 členov, určuje sa, že pôsobnosť predstavenstva a kontrolnej komisie plní členská schôdza. Práva a povinnosti týchto orgánov podľa čl. XI. a XII. stanov vykonáva členská schôdza.
2. Štatutárnym orgánom je predseda, prípadne ďalší člen poverený členskou schôdzou.

**Zákaz konkurencie**

1. Členovia predstavenstva a kontrolnej komisie družstva a prokuristi nesmú byť podnikateľmi ani členmi štatutárnych a dozorných orgánov právnických osôb s obdobným predmetom činnosti.
2. Tento zákaz konkurencie sa vzťahuje aj na všetkých členov družstva. Člen družstva nesmie vykonávať podnikateľskú činnosť, ktorá má rovnaký alebo obdobný predmet činnosti ako družstvo, a to ani prostredníctvom inej osoby alebo ako člen orgánu inej právnickej osoby.
3. Výnimku zo zákazu konkurencie môže povoliť členská schôdza na základe písomnej žiadosti člena. Povolenie musí byť udelené dvojtretinovou väčšinou hlasov všetkých členov družstva.
4. Porušenie zákazu konkurencie sa považuje za závažné porušenie povinností a môže byť dôvodom na vylúčenie člena z družstva.

**Hospodárenie družstva, spôsob použitia zisku a úhrady straty**

* 1. Družstvo hospodári samostatne vo vlastnom mene a na vlastnú zodpovednosť za účelom dosiahnutia zisku a zabezpečovanie potrieb svojich členov.
  2. Družstvo je povinné zostaviť za každý rok individuálnu účtovnú závierku. Predstavenstvo predkladá členskej schôdzi na schválenie riadnu individuálnu účtovnú závierku, mimoriadnu individuálnu účtovnú závierku a návrh na rozdelenie zisku alebo úhradu strát.
  3. O spôsobe použitia zisku, alebo úhrade prípadnej straty rozhoduje členská schôdza uznesením.
  4. Zisk družstva môže byť použitý na:

1. doplnenie nedeliteľného fondu do výšky v zmysle článku XVI.;
2. uhradenie neuhradenej straty minulých období;
3. rozdelenie zisku medzi členov družstva;
4. zvýšenie základného imania;
5. na iné účely stanovené členskou schôdzou.
   1. Podiel zo zisku, ktorý sa má rozdeliť medzi členov, určuje členská schôdza. Ak členská schôdza nerozhodne inak, podiel člena na zisku družstva sa určuje v pomere zodpovedajúcom výške jeho splateného členského vkladu k celkovej výške splatených členských vkladov všetkých členov.
   2. V prípade dosiahnutia straty družstva členská schôdza rozhodne akým spôsobom bude táto strata uhradená.
   3. Ak podľa osobitného zákona vznikne povinnosť vyhotoviť výročnú správu, jej vypracovanie zabezpečí predstavenstvo a predloží ju členskej schôdzi na prerokovanie spolu s riadnou individuálnou účtovnou závierkou alebo mimoriadnou individuálnou účtovnou závierkou.

**Nedeliteľný fond**

* 1. Družstvo zriaďuje pri svojom vzniku nedeliteľný fond vo výške 10% zapisovaného základného imania. Tento fond je družstvo povinné dopĺňať o najmenej 10% ročného zisku, a to až do doby, než výška nedeliteľného fondu dosiahne sumu rovnajúcu sa polovici zapisovaného imania družstva.
  2. Nedeliteľný fond sa nesmie použiť za trvania družstva na rozdelenie medzi členov.
  3. Nedeliteľný fond možno použiť v rozsahu, v ktorom sa vytvára povinne, iba na hospodárske účely určené stanovami družstva, na prekonanie nepriaznivého priebehu hospodárenia družstva alebo na krytie strát družstva, ak osobitný zákon neustanovuje inak.
  4. O použití nedeliteľného fondu rozhoduje predstavenstvo družstva.
  5. Družstvo môže vytvoriť aj ďalšie fondy.

**Zrušenie a likvidácia družstva**

* 1. Družstvo zaniká výmazom z obchodného registra.
  2. Družstvo sa zrušuje:

1. uznesením členskej schôdze, ak ide o zrušenie družstva s likvidáciou alebo o zrušenie družstva bez likvidácie s právnym nástupcom;
2. ukončením konkurzného konania z dôvodu nedostatku majetku alebo ukončením konkurzu, okrem zrušenia konkurzu z dôvodu, že tu nie sú predpoklady pre konkurz;
3. rozhodnutím súdu;
4. uplynutím doby, na ktorú bolo družstvo zriadené;
5. dosiahnutím účelu, na ktorý bolo družstvo zriadené.
   1. Rozhodnutie členskej schôdze o zrušení sa osvedčuje notárskou zápisnicou. Na zrušenie družstva je potrebný súhlas dvoch tretín všetkých členov družstva.
   2. Na zrušenie a likvidáciu družstva sa použijú príslušné ustanovenia zákona č. 513/1991 Zb., obchodný zákonník, v znení neskorších predpisov.

**Rodinný podnik**

1. Družstvo môže na základe rozhodnutia členskej schôdze vytvoriť tiež osobitný fond na účel jeho budúceho použitia na posilnenie vnútorných vzťahov a vonkajších vzťahov registrovaného rodinného podniku v súlade so záväzkom podľa § 15d ods. 1 písm. c) druhého bodu zákona č. 112/2018 Z. z., o sociálnej ekonomike a sociálnych podnikoch a o zmene a doplnení niektorých zákonov, v znení neskorších predpisov (ďalej len „ZoSEaSP“).
2. Členovia družstva prijatím týchto stanov alebo vstupom do družstva prijímajú záväzok zosúlaďovania riadiacich, obchodných, vlastníckych a rodinných vzťahov spôsobom smerujúcim k udržiavaniu a rozvíjaniu rodinných väzieb, k posilňovaniu rodinných hodnôt a kvality rodinného života a všestranného rozvoja rodinnej hmotnej kultúry a tradície.
3. V prípade, ak bude družstvo zaradené do evidencie rodinných podnikov v zmysle ZoSEaSP, potom platí, že po zaradení do evidencie rodinných podnikov je družstvo oprávnené v písomnom styku uvádzať označenie „rodinný podnik” alebo skratku „r. p.”. Evidovaný rodinný podnik môže podať návrh na zápis označenia „rodinný podnik“ do obchodného registra.
4. Členovia družstva prijatím týchto stanov alebo vstupom do družstva súhlasia s tým, aby sa družstvo zaviazalo k tomu, že časť jeho zisku v rozsahu najmenej dvanásť percent (12 %) po zdanení bude použitá na posilnenie svojich vnútorných vzťahov a vonkajších vzťahov v súlade so záväzkom podľa § 15d ods. 1 písm. c) druhého bodu ZoSEaSP., a to v období do jedného roka odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia, a to najmä na:

1. vzdelávanie členov spoločnej rodiny,
2. dôchodkové zabezpečenie členov spoločnej rodiny,
3. rekreačné pobyty členov spoločnej rodiny a zamestnancov registrovaného rodinného podniku,
4. zdravotnú starostlivosť o členov spoločnej rodiny a zamestnancov registrovaného rodinného podniku,
5. sociálnu pomoc a starostlivosť o členov spoločnej rodiny.

1. Za použitie zisku po zdanení sa na účely tohto odseku tiež považuje, ak sa zisk po zdanení uplatní na doplnenie osobitného fondu vytvoreného na účel jeho budúceho použitia na posilnenie vnútorných vzťahov a vonkajších vzťahov registrovaného rodinného podniku v súlade so záväzkom podľa § 15d ods. 1 písm. c) druhého bodu ZoSEaSP, pričom k ich použitiu musí dôjsť najneskôr do piatich rokov odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia; v prípade obstarania odpisovaného majetku musí dôjsť k začatiu použitia najneskôr do piatich rokov odo dňa schválenia riadnej účtovnej závierky, ktorou bol preukázaný kladný výsledok hospodárenia príslušného účtovného obdobia, alebo na krytie účtovnej straty do výšky daňovej straty, ak na krytie tejto účtovnej straty už bol použitý celý nedeliteľný fond, celý nerozdelený zisk z minulých období a celý zisk po zdanení, ktorý nepodlieha použitiu spôsobom podľa tohoto odseku.

**Záverečné ustanovenia**

* 1. Ak tieto stanovy neustanovujú inak, pri činnostiach a vzťahoch družstva sa použijú ustanovenia zákona č. 513/1991 Zb., Obchodného zákonníka, v znení neskorších predpisov.
  2. Zmeny a doplnky týchto stanov sú možné iba rozhodnutím členskej schôdze, a to v rozsahu a formou ustanovenou zákonom a týmito stanovami.
  3. Tieto stanovy nadobúdajú platnosť dňom ich schválenia ustanovujúcou členskou schôdzou a účinnosť dňom zápisu družstva do obchodného registra.